
„Spotiself“ - pirmoji skaitmeninė ugdymo karjerai platforma Lietuvoje 

Ši platforma - pagalba karjeros specialistams ir mokytojams skirti daugiau dėmesio mokiniams, įgyvendinant vieningą tęstinę ugdymo karjerai programą, pagrįstą moksline metodika bei geriausiomis praktikomis. 

„Spotiself“ įgalina mokinį pažinti save, ugdo sprendimų priėmimo įgūdžius, padedančius priimti asmeninį sprendimą dėl ateities studijų ar profesinės veiklos.
„Spotiself“ misija - padėti jaunam žmogui priimti asmeninį karjeros sprendimą ir įkvėpti drąsos sekti juo.

Džiugu, jog Palangos miesto savivaldybė ėmėsi iniciatyvos mokykloms suteikti galimybę naudotis „Spotiself“ platforma.

Prie „Spotiself“ mokyklų prisijungė:
· Baltijos pagrindinė mokykla;
· Palangos senoji gimnazija;
· Palangos Vlado Jurgučio progimnazija;
· Šventosios pagrindinė mokykla.

Susitikimo metu mokyklų atstovai supažindinti su „Spotiself“ platformos galimybėmis, užduočių rinkiniais, asmenybės ir karjeros testo ypatumais bei parodyta, kaip automatizuoti procesai padės pedagogams fiksuoti individualius disciplinų pasirinkimus. 

